ปัจจัยความเสี่ยง 

1.1 ปัจจัยความความเสี่ยงจากการจัดซื้อวัตถุดิบ 

  บริษัทฯได้ดำเนินการจัดซื้อวัตถุดิบเพื่อใช้ในการผลิต จากผู้ค้าในประเทศและจากต่างประเทศ
  โดยวัตถุดิบที่สำคัญ อาทิเช่น ยางธรรมชาติ ยางสังเคราะห์ ผงคาร์บอนด์แบล็ค
  เส้นใยสังเคราะห์ และสารเคมีต่าง ๆ นั้น
  โดยวัตถุดิบในแต่ละชนิดสามารถจัดซื้อได้จากผู้ผลิตหลายทั้งในประเทศและต่างประเทศ
  ประกอบกับการที่ทางบริษัทฯได้กำหนดนโยบายการจัดหาวัตถุดิบและการบริหารวัตถุดิบอย่างเป็นระบบ
  โดยมีแผนรองรับหากประสบภาวะการขาดแคลนวัตถุดิบ
  และจากการที่บริษัทฯได้ร่วมมือกับบริษัทเครือกู๊ดเยียร์ในกลุ่มประเทศอาเซียน
  เพื่อบริหารความเสี่ยงที่อาจเกิดการขาดแคลนวัตถุดิบร่วมกัน จากความร่วมมือนี้
  ทำให้บริษัทฯมีความมั่นใจว่าจะไม่มีการขาดแคลนวัตถุดิบและไม่ก่อให้เกิดความเสียหายต่อการผลิตของบริษัทฯได้

1.2 ปัจจัยความเสี่ยงด้านการเงิน 

  บริษัทฯต้องเผชิญกับความเสี่ยงทางการเงินที่สำคัญได้แก่ ความเสี่ยงจากอัตราแลกเปลี่ยน
  ความเสี่ยงจากอัตราดอกเบี้ย และความเสี่ยงจากสินเชื่อ
  บริษัทมีรายได้จากการขายต่างประเทศและรายการซื้อจากต่างประเทศที่เป็นเงินตราต่างประเทศ
  ความเสี่ยงจากอัตราดอกเบี้ยเกิดจากบริษัทฯมีเงินสดและรายการเทียบเท่าเงินสดที่ฝากไว้กับสถาบันการเงิน
  ความเสี่ยงจากสินเชื่อเกิดขึ้นจากการขายเชื่อและเงินฝากกับสถาบันการเงิน

  ก) ความเสี่ยงจากอัตราแลกเปลี่ยน

  บริษัทฯไม่มีนโยบายในการบริหารความเสี่ยงอันเกิดจากความผันผวนจากอัตราแลกเปลี่ยนเงินตราต่างประเทศ
  โดยที่ความเสี่ยงดังกล่าวได้ถูกกำกับและบริหารโดยบริษัทใหญ่
  ยกเว้นรายการเงินให้กู้ยืมระยะสั้นแก่กิจการที่เกี่ยวข้องกัน
  บริษัทได้ใช้สัญญาอัตราแลกเปลี่ยนล่วงหน้าเพื่อลดความเสี่ยงจากการผันผวนของอัตราแลกเปลี่ยนเงินตราต่างประเทศ
  ซึ่งไม่ได้รับรู้ในงบการเงิน

  สัญญาอัตราแลกเปลี่ยนล่วงหน้าช่วยป้องกันบริษัทจากความผันผวนของอัตราแลกเปลี่ยนด้วยการกำหนดอัตราแลกเปลี่ยนที่จะใช้รับรู้สินทรัพย์ในสกุลเงินต่างประเทศหรือที่จะใช้รับรู้หนี้สินในสกุลเงินตราต่างประเทศที่จะต้องจ่ายชำระจริง
  จำนวนที่เพิ่มขึ้นหรือลดลงจากจำนวนเงินที่จะ
  ได้รับจริงจากสินทรัพย์หรือที่จะจ่ายชำระจริงของหนี้สินจะต้องไปหักกลบกับมูลค่าที่เปลี่ยน

  แปลงไปของสัญญาอัตราแลกเปลี่ยนล่วงหน้าที่เกี่ยวข้อง
  รายการกำไรและรายการขาดทุนจากสัญญาอัตราแลกเปลี่ยนล่วงหน้าจะนำมาหักลบกันในการนำเสนอรายงานทางการเงินและไม่รับรู้ในงบการเงิน

  ข) ความเสี่ยงจากอัตราดอกเบี้ย

  บริษัทฯไม่มีสินทรัพย์หรือหนี้สินที่มีดอกเบี้ยที่มีสาระสำคัญ
  นอกเหนือจากดอกเบี้ยรับจากเงินสดและรายการเทียบเท่าเงินสด
  บริษัทบริหารความเสี่ยงจากอัตราดอกเบี้ยโดยการฝากเงินสดที่มี
  ระยะเวลาครบกำหนดไถ่ถอนและอัตราดอกเบี้ยที่แตกต่างกัน

  ค) ความเสี่ยงจากสินเชื่อ

  บริษัทฯไม่มีการกระจุกตัวของความเสี่ยงด้านการให้สินเชื่อที่เกิดจากลูกหนี้การค้า
  เนื่องจากบริษัทฯมีลูกค้าจำนวนมากรายที่ครอบคลุมไปในหลายลักษณะรวมถึงลูกค้าที่เป็นผู้ผลิตและผู้จัดจำหน่าย
  ลูกค้าเหล่านั้นมีตลาดต่างๆ ที่กระจายอย่างหลากหลาย
  ด้วยเหตุผลเหล่านี้ทำให้ฝ่ายบริหารเชื่อว่าไม่มีความเสี่ยงจากการให้สินเชื่อในลูกหนี้การค้ามากไปกว่าจำนวนที่สำรองไว้เผื่อการเรียกชำระหนี้ไม่ได้

  บริษัทฯมีความเสี่ยงจากการกระจุกตัวของสินเชื่อที่เกี่ยวข้องกับเงินสดและรายการเทียบเท่าเงินสด
  บริษัทฯฝากเงินไว้กับสถาบันทางการเงินที่น่าเชื่อถือหลายแห่ง
  โดยนโยบายของบริษัทจะจำกัดความเสี่ยงโดยการกระจายเงินฝากไม่จำกัดเฉพาะสถาบันการเงินแห่งใดแห่งหนึ่ง
  และสำหรับเงินสดส่วนเกินจะนำไปลงทุนในเงินลงทุนที่มีความเสี่ยงต่ำ
  บริษัทฯไม่เคยประสบผลขาดทุนจากเงินลงทุนดังกล่าว

  ง) มูลค่ายุติธรรม

  ราคาตามบัญชีของสินทรัพย์และหนี้สินทางการเงิน อันได้แก่ เงินสดและเงินฝากธนาคาร ลูกหนี้
  และเจ้าหนี้การค้า ลูกหนี้และเจ้าหนี้บริษัทที่เกี่ยวข้องกัน ลูกหนี้และเจ้าหนี้อื่น
  มีมูลค่าใกล้เคียงกับมูลค่ายุติธรรม

1.3 ปัจจัยความเสี่ยงด้านการบริหาร การจัดการ 

บริษัทฯถูกควบคุมโดยบริษัท กู๊ดเยียร์ไทร์แอนด์ รับเบอร์ จำกัด ที่ตั้งอยู่ในประเทศสหรัฐอเมริกา
ซึ่งถือหุ้นในบริษัทฯคิดเป็นร้อยละ 66.79 ของจำนวนหุ้นของบริษัทฯ ที่ออกจำหน่าย
โดยมีบริษัทในเครือกู๊ดเยียร์ตั้งอยู่ในทุกภูมิภาคทั่วโลก ดำเนินธุรกิจผลิตและจำหน่ายยางรถยนต์ ยี่ห้อ
กู๊ดเยียร์ มาเป็นระยะเวลานาน ทั้งนี้ เพื่อให้ผลิตภัณฑ์ของบริษัทฯมีคุณภาพได้มาตรฐานเดียวกัน
บริษัทฯจำต้องใช้เทคโนโลยีในการผลิตและวัตถุดิบที่ได้รับการรับรองจากบริษัทแม่
การดำเนินธุรกิจของบริษัทจึงต้องพึ่งพาบริษัทแม่เป็นผู้กำหนดนโยบายการบริหารงาน นอกจากนี้
การพึ่งพาบริษัทแม่ในลักษณะข้างต้นทำให้บริษัทฯมีความเสี่ยงในกรณีที่มีการเปลี่ยนแปลงผู้ถือหุ้นรายใหญ่
หรือในอีกด้านหนึ่งอาจทำให้ผู้ถือหุ้นใหญ่รายอื่นไม่สามารถเข้ามาครอบงำกิจการเพื่อเปลี่ยนแปลงการจัดการ
ในกรณีที่ฝ่ายจัดการปัจจุบันไม่สามารถทำงานให้เกิดประโยชน์สูงสุดแก่ผู้ถือหุ้น

1.4 ปัจจัยความเสี่ยงจากการเข้ามาแข่งขันของผู้ประกอบการรายใหม่ 

  เนื่องจากธุรกิจยางรถยนต์ เป็นธุรกิจที่ไม่มีความซับซ้อน
  มีความเป็นไปได้ที่ผู้ประกอบการรายใหม่จะเข้ามาแย่งชิงส่วนแบ่งการตลาด
  อย่างไรก็ตามปัจจุบันผลิตภัณฑ์ของบริษัทฯเป็นที่ยอมรับทั้งในด้านคุณภาพและราคา
  จากลูกค้าทั้งตลาดทดแทน (Replacement) และตลาดผู้ประกอบรถยนต์ (OEM)
  ทั้งนี้บริษัทฯได้เตรียมมาตรการรองรับการแข่งขันที่สูงขึ้น โดยการปรับปรุงเทคโนโลยีการผลิต
  และการบริหารต้นทุนการผลิตให้มีประสิทธิภาพมากที่สุด รักษาความสัมพันธ์กับลูกค้า
  และผู้จำหน่ายวัตถุดิบ และพัฒนาช่องทางการจัดจำหน่ายอย่างต่อเนื่อง